Diari Oficial de la Generalitat Valenciana


Sumari del DOGV 5624, del 23-10-2007 (2007/12855)

DECRET 203/2007, de 19 d'octubre, del Consell, pel qual es crea un col·legi públic d'Educació Infantil i Primària a Orpesa, per desglossament del Col·legi Públic d'Educació Infantil i Primària Dean Martí.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12790


Data del document
:   19-10-2007

Organisme emissor
:   Conselleria de Presidència

Tipus de document
:   Decret

Correcció d'errades

 Descriptors 

:   * Orpesa
    * ensenyament primari
    * ensenyament públic
    * centre d'ensenyament
    * educació preescolar

DECRET 203/2007, de 19 d'octubre, del Consell, pel qual es crea un col·legi públic d'Educació Infantil i Primària a Orpesa, per desglossament del Col·legi Públic d'Educació Infantil i Primària Dean Martí. [2007/12367]  
La Direcció Territorial d'Educació de Castelló i la Direcció General d'Ordenació i Centres Docents han emés un informe que proposa la creació d'un centre docent nou per a atendre la demanda de places escolars d'Educació Infantil i Primària a Orpesa.  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller d'Educació i amb la deliberació prèvia del Consell, en la reunió del dia 19 d'octubre de 2007,  
DECRETE  
Article 1  
Es crea, per desglossament del Col·legi Públic d'Educació Infantil i Primària Dean Martí, amb codi 65451958, el centre docent següent:  
Província: Castelló.  
Municipi: Orpesa.  
Codi: 29279479.  
Denominació: Col·legi Públic d'Educació Infantil i Primària núm. 2.  
Domicili: C/ Encarnación Calatayud, s/n.  
Titular: Generalitat.  
Composició: 3 unitats d'Educació Infantil i 6 d'Educació Primària.  
Capacitat: 75 places escolars d'Educació Infantil i 150 d'Educació Primària.  
Article 2  
1. El centre escolar nou iniciarà les activitats en el curs escolar 2007/08. En el dit curs escolar oferirà 2 unitats d'Educació Infantil i 5 d'Educació Primària.  
2. Este centre impartirà el Programa d'Ensenyament en Valencià (PEV).  
3. El centre disposarà dels llocs de treball de mestre de les especialitats següents:  
- 2 d'Educació Infantil.  
- 5 d'Educació Primària.  
- 1 d'Educació Primària, Idioma Estranger, Anglés.  
- 1 d'Educació Primària, Educació Física.  
- 1 d'Educació Primària, Música.  
Article 3  
1. El Col·legi Públic d'Educació Infantil i Primària Dean Martí quedarà configurat amb 6 unitats d'Educació Infantil i 12 d'Educació Primària, amb una capacitat de 150 places escolars d'Educació Infantil i 300 d'Educació Primària.   
2. En el curs escolar 2007/08 el centre disposarà dels llocs de treball de mestre de les especialitats següents:  
- 8 d'Educació Infantil.  
- 12 d'Educació Primària.  
- 1 d'Educació Primària, Idioma Estranger, Anglés.  
- 1 d'Educació Primària, Idioma Estranger, Francés.  
- 2 d'Educació Primària, Educació Física.  
- 1 d'Educació Primària, Música.  
- 1 d'Educació Especial, Pedagogia Terapèutica.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació de Castelló nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17. 3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
DISPOSICIONS FINALS  
Primera  
Es faculta el conseller d'Educació perquè adopte totes les mesures necessàries per a complir i desplegar el que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana, i el seu efecte s'entén referit a l'inici del curs escolar 2007/08, excepte allò que es referix al nomenament de l'equip directiu, supòsit en què s'estén a l'1 de juliol de 2007.  
Valencia, 19 d'octubre de 2007  
El president de la Generalitat,  
Francisco Camps Ortiz  
El conseller de Educació,  
Alejandro Font de Mora Turón